Zopherus

Zopherus er en slekt av biller.  De fleste av artene lever av sopp som vokser på død ved, og er derfor sjeldne i miljøer med lite død ved.

Utseende 
Store (15 – 45 mm) biller med meget tykt skall. De blir kalt "ironclad beetles" i USA. På farge er de svarte, ofte med hvite tegninger på pronotum og dekkvinger. Hodet er kort og bredt med små fasettøyne, antennene er perlekjedeformede, 11-leddete, forholdsvis tykke uten tydelig kølle. Brystskjoldet (pronotum) er mer eller mindre hjerteformet, bredest foran midten og høyt hvelvet. Sidekantene er ofte tannede, og det kan ha groper eller lengdefurer. Dekkvingene er hvelvede, tykke og harde, ofte med opphøyde områder, buler, lister eller lengdefurer. Oversiden er som oftest matt, ofte med fine, korte hår eller kraftig mikroskulptur. Beina er kraftige, særlig er føttene påfallende tykke. Fram- og mellomføttene har fem ledd, bakføttene fire. Mattbillenes larver ligner larvene til trebukker (Cerambycidae). De er avlange og tynnhudete med kraftige kjever, men reduserte bein.

Levevis 
Artene utvikler seg i sopp på død ved. For de store, tropiske artene i underfamilien Zopherinae kan larveutviklingen ta flere år, og de voksne billene kan også leve i mange år, noe som er ganske uvanlig mellom insekter. Da de er knyttet til død ved er mange av mattbillene truet av moderne skogbruk som gjerne fjerner all slik ved fra skogen.

Levende smykker 
De store, svært robuste og seiglivede artene i gruppen Zopherinae blir noen ganger dekorert med perler og små edelstener, festet med en liten lenke og brukt som "levende smykker" i Mexico.

Utbredelse 
Slekten er utbredt fra det sørlige USA i nord til Venezuela i sør.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea
 Familien mattbiller, Zopheridae Solier, 1834
 Underfamilien Zopherinae Solier, 1834  – ikke i Norge
 Stammen Zopherini  Solier, 1834 – "ironclad beetles", store og meget kraftige
 Slekten Zopherus Gray, 1832
 Zopherus angulicollis Champion, 1884
 Zopherus championi Triplehorn, 1972
 Zopherus chilensis Gray, 1832
 Zopherus concolor LeConte, 1851
 Zopherus elegans Horn, 1870
 Zopherus gracilis Horn, 1867
 Zopherus granicollis Horn, 1885
 Zopherus jansoni Champion, 1884
 Zopherus jourdani Sallé, 1849
 Zopherus laevicollis Colier, 1841
 Zopherus mexicanus Gray, 1832
 Zopherus nervosus Solier, 1841
 Zopherus nodulosus Solier, 1841
 Zopherus opacus Horn, 1867
 Zopherus sanctaehelenae (Blaisdell, 1931)
 Zopherus solieri Triplehorn, 1972
 Zopherus tristis LeConte, 1851
 Zopherus uteanus (Casey, 1907)
 Zopherus xestus Triplehorn, 1972

Referanser

Eksterne lenker 

 

Biller formelt beskrevet i 1832
Dyr formelt beskrevet av George Robert Gray
Mattbiller